Съобщение за инвестиционно предложение за „Водовземане от повърхностни води на река Янтра за напояване на трайни насаждения в земеделски земи в землището на с. Белцов, с. Новград, общ. Ценово и землището на гр. Бяла “ 

СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „СИП-2000” ООД инвестиционно предложение за „Водовземане от повърхностни води на река Янтра за напояване на трайни насаждения в земеделски земи в землището на с. Белцов, с. Новград, общ. Ценово и землището на гр. Бяла“ е свързано с осигуряване на вода за напояване на съществуващи трайни насажения, в следните имоти:

- лешникови насаждения с обща площ 78,182 дка в поземлен имот с № 000852 в землището на гр. Бяла;

- лешникови насаждения с обща площ 100 дка в поземлен имот с № 000301 в землището на с. Новград, общ. Ценово;

- лешникови насаждения с обща площ 10 дка в поземлен имот с № 092004 в землището на с. Белцов, общ. Ценово;

- лешникови насаждения с обща площ 14 дка в поземлен имот с № 086017 в землището на с. Белцов, общ. Ценово;

- лешникови насаждения с обща площ 2 дка в поземлен имот с № 092012 в землището на с. Белцов, общ. Ценово;

- лешникови насаждения с обща площ 2 дка в поземлен имот с № 092013 в землището на с. Белцов, общ. Ценово.

Водовземането ще се извършва чрез водоноски, сезонно, от три броя точки за повърхностно водовземане от река Янтра.

Заявеното инвестиционно предложение самостоятелно попада в обхвата на Приложение 2, т. 1 „селско, горско и воднос топанство”, буква „в” – „мелиоративни дейности в селското стопанстов, включително напояване  и пресушаване на земи” към чл. 93, ал. 1, т. 1 и 2 от ЗООС и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 2840/11.08.2017 г.
Копие на писмото е изпратено в БДДР, Община Бяла, Община Ценово, Кметство с. Белцов и Кметство с. Новград
